Diari Oficial de la Generalitat Valenciana


Sumari del DOGV 9090, del 24-05-2021 (2021/5592)

Extracte de la Resolució de 21 d'abril de 2021, de la rectora de la Universitat d'Alacant, per la qual es convoca el premi 2021 de l'Escola Politècnica Superior a treballs de fi de màster en prevenció de riscos laborals.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5592


Data del document
:   21-04-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 21 d'abril de 2021, de la rectora de la Universitat d'Alacant, per la qual es convoca el premi 2021 de l'Escola Politècnica Superior a treballs de fi de màster en prevenció de riscos laborals. [2021/5592]  
BDNS (identif.): 564644.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/564644  
  
Primer. Beneficiaris  
Alumnat amb treballs de fi de màster en la titulació de màster universitari en Prevenció de Riscos Laborals defensats en la Universitat d'Alacant, des del 7 de gener al 30 de setembre de 2021, no publicats i que no hagin sigut premiats amb retribució econòmica en altres certàmens.  
  
Segon. Objecte  
Premiar els millors treballs fi de màster que s'hagin realitzat en la titulació de màster en Prevenció de Riscos Laborals.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 18 de maig de 2021, en el següent URL:  
https://www.boua.ua.es/acuerdos/descargaracuerdo/12484  
  
Quarta. Quantia  
La dotació econòmica màxima de la convocatòria és de 800 ?.  
Es concediran un màxim de dos premis dotats amb 400 - cadascun.  
  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana i la finalització del mateix serà el 30 d'octubre de 2021.  
  
Sisé. Altres dades  
Altres requisits:  
- Els treballs fi de màster (TFM) presentats en aquesta convocatòria hauran d'haver sigut defensats com TFM de la titulació de màster universitari en Prevenció de Riscos Laborals de la Universitat d'Alacant i haver sigut dirigits pel personal investigador de la Universitat d'Alacant.  
- Els treballs hauran d'haver aconseguit, en la defensa, una nota mínima de 9.  
- El treball de recerca, imprès en paper, sense cap identificació de l'autoria i direcció d'aquest, es presentarà en el Registre General de la Universitat d'Alacant. Una vegada registrat, es lliuraran en un sobre tancat (SOBRE A) i amb l'única referència del títol del treball, a la Comissió Acadèmica del màster de prevenció de Riscos Laborals (Escola Politècnica Superior). En un segon sobre (SOBRE B), que estarà tancat, lacrat i identificat amb l'única referència del títol del treball de recerca s'inclourà la següent informació: dades personals, domicili, telèfon i adreça de correu electrònic, certificat acadèmic justificatiu i còpia de document bancari.  
  
  
Alacant, 21 d'abril de 2021. La vicerectora d'Estudiants i Ocupabilitat (p. d. R de 22.12.2020): Rosario Isabel Ferrer Cascales.